
168                                                  DR 31.7.2018                                                                         

 

 

Baik, Ahli Yang Berhormat Johor Bahru, saya ucap terima kasih dia bangkitkan 
perkara yang keempat iaitu memperkasakan peranan Suruhanjaya Persaingan Malaysia 
(MyCC) dan Tribunal Rayuan Persaingan. Kementerian ini Tuan Yang di-Pertua, ada agensi 
yang kita namakan sebagai Suruhanjaya Persaingan Malaysia (MyCC) dan Tribunal Rayuan 
Persaingan. Kisahnya begini, menurut peruntukan di bawah Akta Persaingan 2010, monopoli 
atau kedudukan dominan sesuatu perusahaan dalam mana-mana pasaran bagi barangan 
atau perkhidmatan adalah tidak dilarang.  

Saya ulang, menurut peruntukan di bawah Akta Persaingan 2010, menjadi monopoli 
atau dominan atas nama satu perusahaan sama ada barangan atau perkhidmatan, itu tidak 
dilarang. Apa yang dilarang dan menjadi salahnya adalah penyalahgunaan kedudukan 
dominan itu seperti kerana dominannya dia, dia manipulasi harga, kerana dia dominan dia 
diskriminasi harga, kerana dia dominan dia enggan membekalkan satu-satu barangan atau 
perkhidmatan, kerana dia dominan, dia membuat perjanjian yang terikat dan itu memberi 
disadvantage kepada pesaing dia. Itu salah, itu adalah pelanggaran di bawah akta ini.  

Suruhanjaya Persaingan Malaysia ini boleh mengambil tindakan dengan 
mengenakan penalti kewangan terhadap perusahaan yang melakukan penyalahgunaan 
kedudukan dominan secara sendiri mahupun kolektif tanpa justifikasi komersial yang 
munasabah. Suruhanjaya MyCC ini juga telah mengambil tindakan terhadap beberapa 
syarikat yang dominan atau berprofil tinggi seperti MyEG Services Sdn. Berhad. Semua 
orang kenal MyEG dan antara komponen perkhidmatannya adalah siapa yang hendak dapat 
permit, lesen kerja sementara, mesti dapat laporan doktor, mesti beli insurans juga. Ada 22 
buah syarikat insurans di negara kita.  

Oleh kerana MyEG ini pihak yang menyediakan perkhidmatan untuk memproses 
permohonan permit, dia pun buat juga syarikat insurans dia. Kemudian dia tied up, dia 
berpakat dengan satu syarikat insurans, mana-mana pemohon yang beli insurans melalui 
anak syarikat MyEG, itu cepat. Mana-mana yang beli dengan syarikat insurans lain, itu dia 
lambatkan, itu salah. Maka Suruhanjaya MyCC ini Tuan Yang di-Pertua, mengenakan 
tindakan kepada mereka. Begitu juga saya boleh bagi contoh Giga Shipping Sdn. Berhad dan 
Nexus Mega Carriers. Kalau hendak bawa kereta dari manufacturer kita di sini Semenanjung 
ke Sabah, Sarawak, tidak ada syarikat lain, mereka saja. Itu juga kita kenakan.  

Yang terbaru adalah e-dagang, satu aplikasi memproses perniagaan ini dengan 
Jabatan Kastam yang hanya dia saja sediakan. Itu juga kita kenakan tindakan baru-baru ini. 
Jadi jika tindakan itu telah diambil, pihak yang dikenakan tindakan itu tidak puas hati, di sini 
Tribunal Rayuan Pengguna berperanan. Ia semacam satu badan semi kehakiman bebas 
yang ditubuhkan di bawah seksyen 44, Akta Persaingan 2010 pada 1 Januari 2012 Tuan 
Yang di-Pertua.  

Peranan Tribunal Rayuan ini adalah untuk mengkaji semula apa-apa keputusan 
yang dibuat oleh MyCC di bawah seksyen 35, 39 dan 40 Akta 712 bagi memastikan hak 
rakyat sebagai pengguna terpelihara. Peranan tribunal ini boleh ditingkatkan seperti berikut, 
rakan saya Ahli Parlimen Johor Bahru bertanyakan bagaimana peranan tribunal ini boleh 
ditingkatkan.  

Ada tiga cara, pertama, pemilihan panel pendengaran rayuan dari kalangan mereka 
yang kompeten. Dengan cara itu takkan ada kes yang tertunggak. Mereka punyai kepakaran 
dalam subjek matters yang didengar kerana mereka ada keupayaan, mereka kompeten, ada 
kepakaran itu, maka proses pendengaran itu boleh dipercepatkan. 

Kedua, prosiding pendengaran rayuan. Setiap prosiding rayuan di tribunal ini perlu 
mengikut Peraturan-peraturan Persaingan 2017 yang mula berkuat kuasa pada 2 Mei. 
Peraturan ini menggariskan secara terperinci tentang proses pemfailan dan tatacara 
perjalanan sesuatu rayuan. Dengan berkuat kuasanya Peraturan-peraturan Persaingan 
Tribunal Rayuan 2017 ini, ia dapat memastikan setiap prosiding rayuan yang didengar oleh 
tribunal akan dijalankan secara cekap, cepat, telus dan saksama.  

 

 



Baik, Ahli Yang Berhormat Johor Bahru, saya ucap terima kasih dia bangkitkan perkara yang keempat iaitu memperkasakan peranan Suruhanjaya Persaingan Malaysia (MyCC) dan Tribunal Rayuan Persaingan. Kementerian ini Tuan Yang di-Pertua, ada agensi yang kita namakan sebagai Suruhanjaya Persaingan Malaysia (MyCC) dan Tribunal Rayuan Persaingan. Kisahnya begini, menurut peruntukan di bawah Akta Persaingan 2010, monopoli atau kedudukan dominan sesuatu perusahaan dalam mana-mana pasaran bagi barangan atau perkhidmatan adalah tidak dilarang. Saya ulang, menurut peruntukan di bawah Akta Persaingan 2010, menjadi monopoli atau dominan atas nama satu perusahaan sama ada barangan atau perkhidmatan, itu tidak dilarang. Apa yang dilarang dan menjadi salahnya adalah penyalahgunaan kedudukan dominan itu seperti kerana dominannya dia, dia manipulasi harga, kerana dia dominan dia diskriminasi harga, kerana dia dominan dia enggan membekalkan satu-satu barangan atau perkhidmatan, kerana dia dominan, dia membuat perjanjian yang terikat dan itu memberi disadvantage kepada pesaing dia. Itu salah, itu adalah pelanggaran di bawah akta ini. Suruhanjaya Persaingan Malaysia ini boleh mengambil tindakan dengan mengenakan penalti kewangan terhadap perusahaan yang melakukan penyalahgunaan kedudukan dominan secara sendiri mahupun kolektif tanpa justifikasi komersial yang munasabah. Suruhanjaya MyCC ini juga telah mengambil tindakan terhadap beberapa syarikat yang dominan atau berprofil tinggi seperti MyEG Services Sdn. Berhad. Semua orang kenal MyEG dan antara komponen perkhidmatannya adalah siapa yang hendak dapat permit, lesen kerja sementara, mesti dapat laporan doktor, mesti beli insurans juga. Ada 22 buah syarikat insurans di negara kita. Oleh kerana MyEG ini pihak yang menyediakan perkhidmatan untuk memproses permohonan permit, dia pun buat juga syarikat insurans dia. Kemudian dia tied up, dia berpakat dengan satu syarikat insurans, mana-mana pemohon yang beli insurans melalui anak syarikat MyEG, itu cepat. Mana-mana yang beli dengan syarikat insurans lain, itu dia lambatkan, itu salah. Maka Suruhanjaya MyCC ini Tuan Yang di-Pertua, mengenakan tindakan kepada mereka. Begitu juga saya boleh bagi contoh Giga Shipping Sdn. Berhad dan Nexus Mega Carriers. Kalau hendak bawa kereta dari manufacturer kita di sini Semenanjung ke Sabah, Sarawak, tidak ada syarikat lain, mereka saja. Itu juga kita kenakan. Yang terbaru adalah e-dagang, satu aplikasi memproses perniagaan ini dengan Jabatan Kastam yang hanya dia saja sediakan. Itu juga kita kenakan tindakan baru-baru ini. Jadi jika tindakan itu telah diambil, pihak yang dikenakan tindakan itu tidak puas hati, di sini Tribunal Rayuan Pengguna berperanan. Ia semacam satu badan semi kehakiman bebas yang ditubuhkan di bawah seksyen 44, Akta Persaingan 2010 pada 1 Januari 2012 Tuan Yang di-Pertua. Peranan Tribunal Rayuan ini adalah untuk mengkaji semula apa-apa keputusan yang dibuat oleh MyCC di bawah seksyen 35, 39 dan 40 Akta 712 bagi memastikan hak rakyat sebagai pengguna terpelihara. Peranan tribunal ini boleh ditingkatkan seperti berikut, rakan saya Ahli Parlimen Johor Bahru bertanyakan bagaimana peranan tribunal ini boleh ditingkatkan. Ada tiga cara, pertama, pemilihan panel pendengaran rayuan dari kalangan mereka yang kompeten. Dengan cara itu takkan ada kes yang tertunggak. Mereka punyai kepakaran dalam subjek matters yang didengar kerana mereka ada keupayaan, mereka kompeten, ada kepakaran itu, maka proses pendengaran itu boleh dipercepatkan. Kedua, prosiding pendengaran rayuan. Setiap prosiding rayuan di tribunal ini perlu mengikut Peraturan-peraturan Persaingan 2017 yang mula berkuat kuasa pada 2 Mei. Peraturan ini menggariskan secara terperinci tentang proses pemfailan dan tatacara perjalanan sesuatu rayuan. Dengan berkuat kuasanya Peraturan-peraturan Persaingan Tribunal Rayuan 2017 ini, ia dapat memastikan setiap prosiding rayuan yang didengar oleh tribunal akan dijalankan secara cekap, cepat, telus dan saksama.